Σω

μικρογραφία|Χειρόγραφο της Βακτρίας που περιέχει τα γράμματα Ρω, Φι και Σω.
Το σω (, ) είναι γράμμα που χρησιμοποιήθηκε για τη γραφή της βακτριανής γλώσσας, όταν αυτή γραφόταν με το ελληνικό αλφάβητο. 

Στη Βακτριανή (σήμερα βόρειο Αφγανιστάν) μετά από την κατάκτησή της από τον Μέγα Αλέξανδρο επίσημη γλώσσα ήταν τα ελληνικά. Περίπου δύο αιώνες αργότερα αυτό το καθεστώς άλλαξε και τα ελληνικά έχασαν την επίσημη θέση τους. Παρ' όλα αυτά οι ιθαγενείς συνέχιζαν να γράφουν τη γλώσσα τους με το ελληνικό αλφάβητο, στο οποίο είχε προστεθεί το σω, για να αποδώσει πιθανώς μια μορφή συριστικού συμφώνου που φωνητικά προσέγγιζε το παχύ σίγμα, όπως στην αγγλική λέξη shoot, ή στην γαλλική chateau (ΔΦΑ: ). 

Το σω δεν χρησιμοποιήθηκε ποτέ για τη γραφή ελληνικών λέξεων. Το σχήμα του μοιάζει με το Ρ αν προεκτείνουμε την κάθετη γραμμή προς τα πάνω, ή με το Φ χωρίς το αριστερό ημικύκλιο. Λόγω της ομοιότητάς του με το ρω το βακτριανό γράμμα ονομάστηκε σω μετά από πρόταση γλωσσολόγων.

Στο σύστημα κωδικοποίησης Unicode είναι καταχωρισμένο ως εξής:
 γράμμα  κώδικας  όνομα   U+03F7  GREEK CAPITAL LETTER SHO (κεφαλαίο σω)   U+03F8  GREEK SMALL LETTER SHO (πεζό σω)

 Εξωτερικοί σύνδεσμοι 
 Sho
 Everson, Michael and Sims-Williams, Nicholas (2002) “Proposal to add two Greek letters for Bactrian to the UCS”  
 Emperor Kanishka

Κατηγορία:Γράμματα του ελληνικού αλφαβήτου